2004E0179 — SL — 19.02.2007 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

SKUPNO STALIŠČE SVETA 2004/179/SZVP

z dne 23. februarja 2004

o omejevalnih ukrepih proti vodstvu pridnestrske regije Republike Moldavije







SVET EVROPSKE UNIJE JE – ob upoštevanju Pogodbe o Evropski uniji in zlasti člena 15 te pogodbe, ob upoštevanju naslednjega: (1) Svet je 27. februarja 2003 sprejel Skupno stališče 2003/139/SZVP o omejevalnih ukrepih proti vodstvu pridnestrske regije Republike Moldavije ( 1 ). (2) Kljub začetku pogajanj o ustavnih spremembah ni opaznega napredka glede pridnestrskega konflikta v Republiki Moldaviji. (3) EU je odločena, da si bo v okviru Organizacije za varnost in sodelovanje v Evropi (OVSE) še naprej prizadevala za doseganje mirne rešitve konflikta ob polnem upoštevanju ozemeljske celovitosti Republike Moldavije. (4) EU ocenjuje kot nesprejemljivo, da vodstvo pridnestrske regije Republike Moldavije ni pripravljeno spremeniti svojega stališča in se dejavno zavzeti za mirno in celovito rešitev transdnestrskega konflikta. (5) Prepoved potovanja, ki je bila uvedena s Skupnim stališčem 2003/139/SZVP, preneha veljati s 26. februarjem 2004, zato jo je treba podaljšati – ob upoštevanju naslednjega: SPREJEL NASLEDNJE SKUPNO STALIŠČE:







Člen 1

▼M1

1. Države članice ukrenejo vse potrebno, da bi preprečile vstop na svoje ozemlje ali tranzit preko njega osebam, ki so odgovorne za:

— oviranje napredka pri iskanju politične rešitve konflikta in so navedene v Prilogi I,

— pripravo in izvedbo kampanje ustrahovanja in zapiranja moldavskih šol, ki uporabljajo latinico, v pridnestrski regiji Republike Moldavije, in so navedene v Prilogi II.

▼B

2. Odstavek 1 ne zavezuje nobene države k temu, da bi lastnim državljanom odklonila vstop na svoje ozemlje.

3. Odstavek 1 ne zadeva primerov, v katerih posamezno državo članico zavezuje drugačna mednarodnopravna obveznost, in sicer:

(a) ko je država gostiteljica mednarodne medvladne organizacije;

(b) ko je država gostiteljica mednarodne konference, ki jo skliče OZN ali katere pokroviteljica je OZN; ali

(c) v okviru večstranskega sporazuma, s katerim so predvideni privilegiji in imunitete.

V vsakem od teh primerov mora biti Svet ustrezno obveščen.

4. Odstavek 3 se mora uporabiti tudi v primerih, ko je posamezna država članica gostiteljica Organizacije za varnost in sodelovanje v Evropi (OVSE).

5. Države članice lahko dovolijo izjeme od ukrepov na podlagi odstavka 1, kadar je potovanje utemeljeno z razlogi nujnih humanitarnih potreb ali udeležbe na medvladnih srečanjih, vključno s tistimi, ki jih prireja Evropska unija, na katerih se vodi politični dialog, s katerim se neposredno razvijajo demokracija, človekove pravice in pravna država v Republiki Moldaviji.

6. Država članica, ki želi dovoliti izjeme iz odstavka 5, o tem pisno obvesti Svet. Šteje se, da je izjema dovoljena, če po prejemu uradnega obvestila o predlagani izjemi eden ali več članov Sveta v 48 urah ne pošlje pisnega ugovora. Če eden ali več članov Sveta poda ugovor, lahko Svet s kvalificirano večino odloči, da bo izjemo dovolil.

7. V primerih, ko posamezna država članica na podlagi odstavkov 3, 4, 5 in 6 dovoli vstop na svoje ozemlje ali tranzit preko njega osebam s seznama v prilogi, se dovoljenje omeji na namen, za katerega je bilo odobreno, ter na osebe, na katere se nanaša.

▼M1

Člen 2

1. Svet, ki odloča na predlog države članice ali Komisije, spremeni seznama iz Priloge I in Priloge II glede na politično dogajanje v Republiki Moldaviji.

2. Priloga II se najkasneje do 1. decembra 2004 preuči, da se ugotovi, ali so bile s 1. septembrom 2004 moldavske šole, ki uporabljajo latinico, v pridnestrski regiji Republike Moldavije ponovno odprte, učitelji, starši in študenti pa od takrat niso bili več ustrahovani; na tej osnovi se odloča o odpravi omejitev proti osebam na seznamu v Prilogi II.

▼B

Člen 3

Da bi bili zgoraj navedeni ukrepi čimbolj učinkoviti, Evropska unija vzpodbuja tretje države, da bi sprejele podobne omejevalne ukrepe, kakor jih vsebuje to skupno stališče.

Člen 4

To skupno stališče začne veljati 27. februarja 2004 in se uporablja do 27. februarja 2005. Nenehno se ga preverja. Če Svet meni, da cilji, zaradi katerih je bilo sprejeto, niso doseženi, se podaljša ali ustrezno spremeni.

Člen 5

To skupno stališče se objavi v Uradnem listu Evropske unije.

▼M6









PRILOGA I

SEZNAM OSEB IZ ČLENA 1(1), PRVA ALINEA

1. SMIRNOV, Igor Nikolajevič, „predsednik“, rojen 23. oktobra 1941 v Habarovsku, Ruska federacija, ruski potni list št. 50No0337530.

2. SMIRNOV, Vladimir Igorevič, sin osebe št. 1 in „predsednik državnega carinskega odbora“, rojen 3. aprila 1961 v Kupiansku, Kharkovskaya Oblast, ali Novai Kahovki, Khersonskaya Oblast, Ukrajina, ruski potni list št. 50No00337016.

3. SMIRNOV, Oleg Igorevič, sin osebe št. 1 in „svetovalec državnega carinskega odbora“, „član Vrhovnega sovjeta“, rojen 8. avgusta 1967 v Novai Kahovki, Khersonskaya Oblast, Ukrajina, ruski potni list št. 60No1907537.

4. LEONTIJEV, Sergej Fedorovič, nekdanji „podpredsednik“, rojen 9. februarja 1944 v Leontijevki, Odesskaya Oblast, Ukrajina, ruski potni list št. 50No0065438.

5. MARAKUTSA, Grigorij Stepanovič, „član Vrhovnega sovjeta“, „posebni predstavnik Vrhovnega sovjeta za medparlamentarne odnose“, rojen 15. oktobra 1942 v Teji, Grigoriopolsky Raion, Republika Moldavija, stari sovjetski potni list št. 8BM724835.

6. KAMINSKI, Anatolij Vladimirovič, „podpredsednik Vrhovnega sovjeta“, rojen 15. marca 1950 v Čiti, Ruska federacija, stari sovjetski potni list št. A25056238.

7. ŠEVČUK, Evgenij Vasiljevič, „predsednik Vrhovnega sovjeta“, rojen 19. junija 1968 v Ribnici, Republika Moldavija, ruski potni list št. 51No3116878.

8. LITSKAJ, Valerij Anatoljevič, „minister za zunanje zadeve“, rojen 13. februarja 1949 v Tveru, Ruska federacija, ruski potni list št. 51No0076099, izdan 9. avgusta 2000.

9. HADZEJEV, Stanislav Galimovič, „minister za obrambo“, rojen 28. decembra 1941 v Čelijabinsku, Ruska federacija.

10. ANTJUFEJEV, Vladimir Jurjevič, imenovan tudi ŠEVTSOV, Vadim, „minister za državno varnost“, rojen 1951 v Novosibirsku, Ruska federacija, ruski potni list.

11. KOROLJOV, Aleksander Ivanovič, „podpredsednik“, rojen 1951 v Briansku, Ruska federacija, ruski potni list.

12. BALALA, Viktor Aleksejevič, nekdanji „minister za pravosodje“ rojen 1961 v Vinici, Ukrajina.

13. AKULOV, Boris Nikolajevič, „predstavnik Pridnestrja v Ukrajini“.

14. ZAHAROV, Viktor Pavlovič, „tožilec v pridnestrski regiji“, rojen 1948 v Kamenki, Republika Moldavija.

15. LIPOVCEV, Aleksej Valentinovič, „namestnik predsednika državne carinske službe“.

16. GUDIMO, Oleg Andrejevič, „član Vrhovnega sovjeta“, „predsednik Odbora Vrhovnega sovjeta za varnost, obrambo in vzdrževanje miru“, nekdanji „namestnik ministra za državno varnost“, rojen 11. septembra 1944 v Almi-Ati, Kazahstan, ruski potni list št. 51No0592094.

17. KOSOVSKI, Edvard Aleksandrovič, „predsednik banke Pridnestrske republike“, rojen 7. oktobra 1958 v Floresti, Republika Moldavija.

▼M3









PRILOGA II

SEZNAM OSEB IZ DRUGE ALINEE ČLENA 1(1)

1. PLATONOV, Yuri Mikhailovich, znan kot Yury PLATONOV, vodja mestne uprave v Rybnitsi, rojen 16. januarja 1948, ruski potni list št. 51 NO. 0527002, izdan 4. maja 2001 na ruskem veleposlaništvu v Chisinau.

2. CHERBULENKO, Alla Viktorovna, namestnica vodje mestne uprave v Rybnitsi, odgovorna za izobraževanje.